Loan on Mortgage
Material: papyrus
Place: Arsinoites
Categories: Darlehen
Hypothek
Vertrag (privat)
Zeugen
Hypallagma
zinslos
βασιλεύοντος Πτολεμαίου τοῦ Πτολεμαίου καὶ Ἀρσινόης θεῶν 
Φιλοπατόρων ἔτους τετάρτου καὶ εἰκοστοῦ ἐφʼ ἱερέως τοῦ ὄντος 
ἐν Ἀλεξανδρείαι Ἀλεξάνδρου καὶ θεῶν Ἀδελφῶν καὶ θεῶν Εὐερ
γετῶν καὶ θεῶν Φιλοπατόρων καὶ θεῶν Ἐπιφανῶν, ἀθλοφόρου 
Βερενίκης Εὐεργέτιδος τῆς οὔσης ἐν Ἀλεξανδρείαι, κανηφόρου 
Ἀρσινόης Φιλαδέλφου τῆς οὔσης ἐν Ἀλεξανδρείαι, ἱερείας Ἀρσινόης 
Φιλοπάτ[ο]ρος τῆς οὔσης ἐν Ἀλεξανδρείαι, μηνὸς Δύστρου ὀγδόηι 
καὶ εἰκάδι Θωὺθ ὀγδόηι καὶ εἰκάδι, ἐν Κροκοδίλων πόλει τοῦ Ἀρσινοΐ
του νομοῦ. ἐδάνεισεν Ἀπολλώνιος Πρωτογένου Ἰουδαῖος τῆς ἐπι
γ[ο]νῆς Σωστράτωι Νεοπτολέμου Ἰουδαίωι τῆς ἐπιγονῆς χαλκοῦ 
νομίσματος τάλαντα δύο  καὶ δραχμὰς τρισχιλίας  ἄτοκα εἰς 
ἐνιαυτὸν ἀπὸ τοῦ προγεγραμμένου χρόνου ἐπὶ ὑποθήκηι τῆι 
ὑπαρχούσηι αὐτῶι οἰκίαι καὶ αὐλῆι καὶ τοῖς συγκυροῦσι πᾶσι τοῖς 
οὖσιν ἐν Ἀπιάδι τῆς Θεμίστου μερίδος, ὧν μέτρα νότου ἐπὶ βορρᾶ[ν] 
πήχεις εἴκοσι , λιβὸς ἐπʼ ἀπηλιώτην πήχεις εἴκοσι , γείτονες δ[ὲ] 
[ν]ότου Σωπάτρας οἰκία, βορρᾶ καὶ ἀπηλιώτου ῥύμαι, λιβὸς Ἁρπάλο[υ] 
[κ]αὶ Σωστράτου οἰκία,  αὐτοῖς ἐν τῶι προγεγραμμένωι χρόνωι. τὸ δὲ 
[δ]άνειον τοῦτο ἀποδότω Σώστρατος Ἀπολλωνίωι ἐν τῶι ἐνιαυ[τῶι], 
[ἐ]ὰν δὲ μὴ ἀποδῶι καθὰ γέγραπται, ἐξέστω Ἀπολλωνίωι ἐπικα
[τ]αβολὴν ποιήσασθαι τῆς ὑποθήκης ἀκολούθως τῶι διαγράμματι. 
βεβαιούτω δὲ Σώστρατος Ἀπολλωνίωι τὴν ὑποθήκην ταύτη[ν] 
καὶ παρεχέσθω αὐτὴν ἀνέπαφον καὶ ἀνενεχύραστον καὶ ἀνεπι
δάνειστον ἄλλου δανείου καὶ καθαρὰν ἀπὸ βασιλικῶν. ἐὰν δὲ μὴ 
βεβαιοῖ ἢ μὴ παρέχηται καθὰ γέγραπται ἢ κίνδυνός τις γένη
ται περὶ τὴν ὑποθήκην ταύτην ἤτοι περὶ πᾶσαν ἢ μέρος 
αὐτῆς τρόπωι ὡιποτοῦν, ἀποδότω Σώστρατος Ἀπολλωνίωι 
τὸ δάνειον τοῦτο ἐντὸς τοῦ ἐνιαυτοῦ παραχρῆμα. ἐὰν δὲ μὴ ἀπο
δῶι καθὰ γέγραπται, ἀποτεισάτω Σώστρατος Ἀπολλωνίωι 
παραχρῆμα τὸ δάνειον ἡμιόλιον καὶ τοῦ ὑπερπεσόντος 
χρόνου τόκον ὡς ἐγ δύο  δραχμῶν τῆι μνᾶι τὸν μῆνα ἕκαστ[ον]. 
ἡ συγγραφὴ ἥδε κυρία ἔστω πανταχοῦ. 
διὰ Βουβάκου τοῦ καὶ Σθενέου καλουμένου. 
Ἀπολλώνιος ὡς  λε εὐμεγ μελίχ[ρ] 
ὑποχάρο ὦτʼ ἀφεσ. 
Σώστρατος ὡς  λε μέσ μελίχρ επ... 
<gap/>[  οὔ]λ[ὴ ὑ]πὲρ ὀφρὺν δεξιάν.
<gap/>[ Πε]τοσῖρις Πεκύσιος 
<gap/> καὶ Πεβρίχι. 
  δ.